LidanRubinov/Halacha-QA huggingface dataset:
שאלה: בעיה.: היי, אני שומרת שבת ואני מסתובבת עם בנות שלא שומרות שבת, זה מפריע לי הזלזול שלהם. הן לא רואות דרך טובה בלשמור שבת,הן חושבות שאין בזה היגיון, וצחקו על הקטע שאפשר ללמוד תורה ביום שבת אבל להדליק אור זה מאמץ מדי. את האמת שאני לא יודעת למה אסור להדליק אור בשבת, אני לא רואה בזה משהו לא נכון, אבל אני אשמח אם תסביר לי שככה גם אוכל להסביר להן. אם תענה
תשובה: ב"ה, שבת היא לא רק מנוחת הגוף ולא נמדדת לפי מאמץ הגופני. מותר להעביר ארגז פירות כבד בתוך הבית שזה מאמץ גדול ואילו גפרור אסור להדליק. לא המאמץ קובע אלא היצירה, מלאכת עבודה, וביום השבת אנו מצווים לא לעשות מה שמוגדר מלאכה גם אם המאמץ קטן. דני ארגמן
שאלה: מחלוקות בין ההורים: בזמן האחרון יש הרבה מחלוקות במשפחה, ריבים בין ההורים ולא שקט בבית. חס וחלילה אני מפחד שמישהו בבית יפגע בעצמו. אני טס היום בערב בראש לא שקט עם פחד שיקרה משהו. בזמן האחרון לא כיבדתי כל כך את ההורים ניסיתי השתדלתי אבל לא הצלחתי לכבד אותם כמו שהם מצפים. אני מצטער על כך מאוד ולא רוצה שיקרה משהו. מה אני יכול לעשות בנידון? מראש
תשובה: ב"ה, אתה השתדלת, יתכן ולא היתה צריך יותר, כי צריך לכבד את ההורים לפי מה שהתורה אומרת ולאו דוקא לפי הצפיות של ההורים, אם ההורים מצפים שבנם יהיה רופא והוא עוסק בחקלאות הוא לא עבר על מצות כיבוד אב ואם. אם הוא התחצף או לא דאג לצרכים הפיזיים שלהם כשבקשו אז עבר על מורא אב ואם וכבוד אב ואם. אם עברת על מצות כיבוד אב ואם תקבל על עצמך ללמוד את ההלכות הנוגעות בענין ולקיים. חשוב מאוד לא להתערב במריבות של ההורים ולא להיות בצד של אחד מהם, גם אם הוא מנסה לגרור אותך לשם. אפשר להתקשר 0527710491 דני ארגמן
שאלה: יהדות שחורה: שאלתי היא מה היחס של היהדות כלפי הגזע השחור. אם נעשה סקירה היסטורית ונראה מה קבעו ח ורמב"ם ועוד.נמצא שיש הלכות וברכות שקבעו כגון:"ברוך.משנה הבריות" כשאני בודק את הסיבות ואת הראייה הכללית שבה בחרו להסתכל האדם השחור ביהדות אני מוצא שהראייה היא גזענית ועוד(סליחה ומחילה בכל מי שפגעתי.אני שואל כי אני רוצה לדעת ולהבין יותר.אולי יש סיבה אחרת.מקווה! ) אני אתן דוגמאות 1.התייחסותו של הרמב"ם אליהם כאל שוכני גן חיות פוטנציאליים. הוא הושפע מתיאוריית האקלימים היוונית לפיה בני האדם הנמצאים באזורי הארץ הרחוקים נחותים. 2. הרב אברהם יצחק הכהן קוק. "מרבית העבדים היו תמיד מבני חם", הוא מציין, ומסביר זאת בכך שבגזעו "תתגבר אותה השפלות ודלדול הכוחות הרוחניים המביאים לידי עבדות", אך אין זה רע כל כך מאחר שמוטב "לירודים שבבני אדם להיות עבדים לאנשי מעלה" 3.במקרא הסיפור של ציפורה אשת משה מצויין שהיא הייתה "כושית" ולכן אחיו אהרון ומרים כעסו על כך פירוש אחר לא קיבל את זה וטען אחרת שהם אחיו כעסו בגלל סיבה אחרת ולא בגלל צבעה כי לא ייתכן שהייתה שחורה. באמת מנסה להבין אם יש בסיס לגזענות כלשהיא או לתקנות מסויימות או הלכות מסויימות שהיו נכונות או לא נכונות או לא מבוססות נכון. למה לא לתקן אותם? איך אלינו באמת לפרש את יחס היהדות כלפי השחורים? שוב רוצה להתנצל ולבקש סליחה אם יש בגוף השאלה שלי סוג של פגיעה כלפי מישהו משהו.מבקש סליחה ומחילה.
תשובה: שאלתך טובה ונכונה. אכן לאורך ההיסטוריה היו העמים היוצאים מגזע חם, אותם אנו נוהגים לכנות "העולם השלישי", עמים נחותים יותר שבמקרים רבים שימשו כעבדים ושפחות. אכן, זו תוצאה של הקללה שקילל נוח את בנו. המציאות בעולם בוודאי גם גרמה לחכמינו להתייחס לנושא והתייחסותם לא נבעה מצבע העור אלא מהקונטקסט החברתי. הרב קוק במקומות רבים ובעיקר בחזון הצמחונות וה מדבר על כך שהעולם מתעלה מבחינה מוסרית וזה עשוי להשפיע גם על ערכי היהדות. על פי תורת הרב קוק, התפתחות המוסר הטבעי הינה חלק אינטגרלי מתהליך הגאולה ותיקון עולם. לדוגמא, בנושא מצוות כיסוי הדם, כותב הרב קוק שטעמה של המצווה הינה הפגנת הבושה על המצב הבלתי מוסרי של האנושות בו אנו נאלצים לשחוט בעלי חיים לצורך אכילה: ".כיסוי דם החיה והעוף היא כמו מחאה אלהית, לעומת ההיתר התלוי ביסודו במצב הנפש המקולקלת של האדם "כי יצר לב האדם רע מנעוריו".באין שום רעיון של התנגדות פנימית, מצד רגש הטוב והצדק, אמרה תורה: כסה הדם, הסתר בושתך ורפיון מוסריותך, אע"פ שלא הגיע האדם עדיין למדרגתו הראויה לו, לתן למוסר נשגב כזה מהלכים בחיים המעשיים בפועל, ולא בא עדנה עד גבול החסידות של ההערה השכלית הזאת, להשכיל ולחוש יפה שאין ראוי לטול חייה של כל נפש חיה ומרגשת מפני צרכו ותאותו". לטענת הרב קוק, המוסר העולמי יתעלה עד כדי כך שלא נוכל לשחוט בעלי חיים אפילו כקרבנות בבית המקדש: "אמנם בהגיע תור האנושות לצעדים היותר רמים, בהרפא כליל המח של הנפילה המוסרית, שגרמה את הצורך של שימת איבה.בין האדם לכל החי, אז מברכת הטבע, מיתרון המוסר וטוב ההנהגה.ימלא האדם אמץ וחיל, ער לאין צורך לשימוש אכילת בשר מצד העמקת חוזק כחות גופו. ותכונת המוסר תתרומם כל כך עד כדי הערת הצד החיובי של משפט בעלי החיים ביחשו של האדם אליהם, על העת ההיא שהיא ראש פסגת הגעת הקולתורה הטהורה, אמרו ח דברם הגדול, שהוא גדול ומפליא "כל הקרבנות בטלין לעתיד לבא" (תנחומא אמור יט)". זוהי דוגמא אחת מני רבות לכך שבדור של גאולה, יש חשיבות לחדד את חושי המוסר שלנו. מסיבה זו שאלתך היא מצויינת ונובעת ממוסר בריא ומחודד של הדור שלנו. אכן, התביעה ליחס שוויוני ומכבד לכל אדם באשר הוא ללא קשר לצבעו או גזעו, היא תביעה נכונה ויהודית המתאימה לדור שלנו, דור הגאולה. אשריך שחושיך מכוונים ורגישים.
שאלה: ברכות: מבקשת להבין מדוע " מי שברך." מקדימים את רחל מלאה.
תשובה: בפשט הדברים המקור הוא בברכתם של אנשי בית לחם לבועז ביום חתונתו עם רות : "יתן ה  את האשה הבאה אל ביתך כרחל וכלאה אשר בנו שתיהם את בית ישראל " יש הסברים רבים בין הפרשנים לגבי ההעדפה של רחל ע"פ לאה, בין אם זה בשל העדפתו של יעקב ובין אם זה בשל הדרך בעבודת השם שכל אחת מייצגת. רחל מייצגת את הדרך (לכן היא נקברת בדרך אפרתה) ולאה מייצגת את התכלית והיעד (שממנה יוצאת מלכות בית דוד). כדי להגיע ליעד יש דרך ארוכה בפנינו.
שאלה: יחסים בין גבר לאישה רווקים: האם התורה אוסרת על לצאת ולבלות בין רווק לרווקה? אני הבנתי שניאוף זה רק לגבי נשים נשואות. אז למה דוד המלך היה מקיים יחסי אישות עם הרבה נשים? ולמה שלמה המלך אני קראתי שהיו לו 700 פילגישים?
תשובה: קשר בין נשים לגברים לטובה תועלתנית (עבודה, חינוך וכדומה) מותר בגבולות הראויים. מותר לצאת ולבלות בין רווק לרווקה אם יש סיכוי שמהדבר הזה יצאו נישואין לבסוף. יציאה רק לשם הכיף ללא כל כונה למיסוד קשר בעתיד היא דבר שראוי להתרחק ממנו.
שאלה: שימוש במחשב: הרב. אני ילד שפשוט מוצא את עצמי הרבה זמן יושב מול מחשב ולא עושה הרבה אני יודע שזה לא טוב אבל אני פשוט לא יכול להפסיק להיות בלי מחשב. מה אני יכול לעשות כדי להפסיק להשתמש כלכך הרבה זמן ליד מחשב?
תשובה: לעיתים הדרך להלחם ביצר הרע היא לרתום אותו לקדושה. ראשית, אל תתייאש ונסה להגביל את עצמך למספר שעות מצומצם ביום. אחרי שאתה עובר את מכסת השעות, נסה להכריח את עצמך להתנתק. גם אם אתה לא מוצא את הכוחות להפסיק, נסה להפוך את הזמן בו אתה מבלה מול המחשב לזמן איכותי יותר ממנו אתה מפיק תועלת. אפשר היום ללמוד הרבה מאוד תורה מול המחשב, לקרוא מאמרים ולצפות בשיעורים. גם כל לימוד מעשיר ומרחיב את הדעת שאינו קשור בהכרח ביהדות, עשוי להיות דרך לתעל את השימוש במחשב למקום פרודוקטיבי יותר. הכי חשוב, זכור שתשובה אמיתית עושים בצעדים קטנים, עקב בצד אגודל. אל תלחם מלחמות גדולות, תתחיל בתיקון של צעדים קטנים, כפי שכותב הרב קוק באורות התשובה פרק י"ג ו: כשהאדם רוצה, שכל חושיו וכחותיו הפנימיים יתקדשו בבת אחת לפי אותה העליה הרוחנית שבהכרתו כשהיא מתעלה, וכן שכל הפגמים המעשיים יתישרו מיד וישתלמו בתקון מוחלט, לא ימצא לנפשו שוב מעמד ולא יוכל לחזק את רצונו לצעוד על דרך השלמות האמתית. אלא העיקר שהכל בו היא עלית ההכרה, הגברת אור התורה, והתשובה המעשית תהיה סמוכה לה, בתחלה בדברים שלהבא, ואח"כ בדברים שבעבר הנח להתקן, ואח"כ יתרחב החוג גם בדברים שתקונם כבד, וכה ילך הלך ועלה עד אשר יזכה לתקן את הכל : אבל אל יזוז משום דבר מצעידתו הרוחנית ע"פ אותה המדרגה הפנימית שנשמתו בקרבו תובעת אותו.
שאלה: נישואים: לרב. שמי יהונתן, בן 20. למדתי במכינה קדם צבאית שנה וחצי וכרגע אני מסיים טירונות כלוחם בחטיבת הצנחנים. שאלתי היא כזאת: יש לי חברה כמעט 7 שנים וב"ה זה רציני מאוד והקשר עמוק מאוד ואנחנו רוצים להתחתן. אחרי הרבה זמן ביחד אנחנו מרגישים שזה הזמן הנכון בשבילנו ושאנחנו מוכנים לזה נפשית ורוחנית. הקשר שלנו מאוד עמוק ומאוד חזק וברור לנו שזה זה! הבעיה היא כזאת: אני הולך כרגע לקראת שרות של 3 שנים כחייל קרבי וסיכמנו ביננו שכשנחליט להתחתן אני לא אוכל להמשיך בשרות קרבי כי זה לא אפשרי לנו וזה קשה לנו המרחק הזה. אז אני קצת קרוע בין שתי עולמות. מצד אחד חתונה בקדושה וטהרה והקמת בית בישראל עם בחירת ליבי ושאנחנו מחכה לזה הרבה מאוד זמן! מצד שני, החלום להיות לוחם, לתרום למדינה ולעם ישראל. אני לא בטוח שארגיש סיפוק בלעשות איזה ג וב כביכול בלי הרבה משמעות, אבל מצד שני ברור לי שאני רוצה להתחתן ושזה מעל הכל! אז מה לעשות? איך אפשר לתרום וגם להתחתן? אשמח לתשובה. ויום טוב!
תשובה: יהונתן היקר, אשריך שאלה ההתלבטויות שלך. הקמת בית נאמן בישראל היא אחת מהמשימות החשובות ביותר בחייו של יהודי. מאידך, לכל אדם יש שליחות וקשר נישואין שעשוי לחנוק את שליחותו וחלומותיו של האדם אינו בריא. לכן עליכם לשבת יחדיו ולבנות תכנית משותפת לבניית ביתכם, באופן שתתן מקום לחלומות של כל אחד, ולבניין הבית מאידך. המפתח להצלחת שיח כזה הוא נתינה. אם כל אחד מכם יחשוב על מה הוא רוצה לתת לשני וכיצד הוא רוצה לפרגן, תוכלו ללא ספק למצוא את שביל הזהב. כדאי לשבת גם אם דמות חיצונית שיכולה לייעץ או להכווין אתכם, כגון רב או רבנית. יה"ר שתזכו להקים בית נאמן בישראל!
שאלה: ישיבות חילוניות: לכבוד הרב, הקשבתי לשיחה שנתת על לימוד תורה בישיבה לחילוניים. נותרתי עם שאלה, האם לא שייך השיקול של מ"ש "ולרשע אמר אלוקים מה לך לספר חוקי"? אמנם דרשת חזל על הפסוק לא מחייבת אותם אבל כמובן דעת התורה היא הנושא. ואני שואל: האם יש ראיות מנסיון העבר שעיסוק בתורה כ"תרבות יהודית" גם הוא בבחינת המאור שבה מחזירה למוטב?
תשובה: ה"ישיבות" החילוניות אינן ממתינות לאישור שלנו, ללגיטימציה מאתנו, או לכל דבר אחר. הן קיימות, והן עושות את מה שלבן חפץ. אנחנו רשאים כמובן לקבוע את עמדתנו ביחס לכך   למן מלחמה פעילה נגד ועד שיתוף פעולה עם מה שיש. אני מאמין כי הדבר הנכון לעשות הוא שיתוף פעולה, מכוח דברי ח ביחס למאור שבתורה. האם יש לכך תקדימים? לדעתי אין ספור. אחד המעניינים שבהם הוא הזליגה המתמדת מהתנועה הקונסרבטיבית לשמירת תורה ומצוות.
שאלה: קנייה בשופרסל און ליין: מה רמת הכשרות של העופות בהזמנה באינטרנט בירושלים?
תשובה: לא ניתן לומר. המצב יכול להשתנות מיום ליום, ואף יתכן שיהיו באותו יום הכשרים שונים ורמות שונות של כשרות, ולכן צריך לבדוק לגופו של ענין כאשר מבצעים את הקנייה.
שאלה: ריקודים מעורבים בחתונה: בן זוגי ואני ברוך ה מדברים על חתונה וקבענו שבלי נדר עוד עשרה חודשים יהיה חתונה העניין שיש בעיה עם הריקודים המשפחה שלי לא דתיה רק אני דתיה בבית והמשפחה שלו דתיה והמשפחה שלי אמרה שאם לא יהיה חלק שיוכלו לרקוד מעורב אז הם יורידו לי מחציות ולא יקומו והמשפחה שלי מאוד מאוד חשובה לי השאלה איך מתמודדים במצב כזה ומה עושים?
תשובה: ב"ה, זו לא שאלה הלכתית ההתנהלות הזו והאיומים האלה. וכי יעלה על הדעת לומר לכם, אם לא יהיה בורקס ברוטב יווני לא נגיע לחופה. זו חתונה שלךולא מסיבת חברים ואם רוצים לכבד אותך - ברוכים הבאים, אבל אם הם רוצים לנהל לך את החתונה זה משהו אחר, זה שהמשפחה שלך חשובה לך לא מתיר להם להפעיל עליך לחץ ואיומים. דני ארגמן
שאלה: בעיות בישיבה התיכונית, שוטנשטיין, חרדים: אני במצב מאוד מבולבל. אני לומד במסגרת של ישיבה תיכונית ואני לא מבין הרב למה אנחנו לומדים יותר מדי מקצועות חול הרי " פרנסה מאת ה " ואני לא מבין הרב למה לא להיות חרדי? למה אני וחבריי לא מצליחים ללמוד דף גמרא בלי שוטנשטיין בעוד שבחורים חרדים לומדים כבר עם פירושים? אשמח לעזרה הרב!
תשובה: א. פרנסה מאת ד, ודאי. אך גם ציווי מאת ד - "כל המשים על לבו לעסוק בתורה ולא לעשות מלאכה, להתפרנס מן הצדקה הרי זה מחלל השם ומבזה התורה" (רמב"ם וטור, נפסקו לדינא ברמ"א יו"ד רמו). אמנם אתה צודק שכמות לימודי החול מוגזמים, ואין צורך בשתים עשרה שנים ללמוד דברים אלו, אפשר לעשות זאת בקיצור ומי שירצה יעבור בגרות בקלות יחסית. עיקר הזמן צריך לעמול בתורה ולבנות את האמונה בגילאים אלו. ב. אתה יכול להיות חרדי. אמנם יש בתפיסות חרדיות רבות התעלמות מיד ד  שהקימה את המדינה ומעומקי האמונה של ישראל ותורה, ובזה צריכים תיקון גדול. ג. אינכם מצליחים ללמוד גמרא כראוי משום שבחלק מהציבור שלנו התורה טפל והתרבות המערבית עיקר, וממילא אין עליה מסירות נפש אלא על צרכי החיים ותפנוקיהם. על מנת לצאת מבעיה זו, יש ללמוד היטב מהי תורה ומדוע היא החיים עצמם. למצוא חברותא טובה, ולהתקדם בעקביות. בנוסף לכך, גם הציבור השני שהזכרת מתקשה בלימוד גמרא בגילאים מסויימים, זוהי נחלת כל מי שמבקש לקנות תורה.
שאלה: נישואין:, אני נשואה ילד אחד שמלאו לו שנה. בעלי שהיה בעל תשובה לצערי הרב, פרק עול ואינני יודעת מה לעשות. אני רוצה להתגרש ממנו אך אני מרחמת על הילד הוא כל כך אוהב אותו אך בעלי, למרות שאינו שומר תורה ומצוות יכול להועיל לחינוכו של הילד כדי שיהיה צדיק שומר תורה ומצוות אך גם את זה הוא אינו עושה! יחסינו מאוד התעוררו בעקבות כך אני חשה ששאני נשואה לאדם זר.אני כבר מיואשת אנא עזור לי בבקשה ותן לי עצה מראש על תשובתך
תשובה: צר לי מאוד מאוד לשמוע על המקום אליו הגיעו חיי הנישואין שלכם. זה לא דבר שאפשר לפתור בתשובה כתובה, עליכם לפנות באופן דחוף לגורם מייעץ, רב או מטפל זוגי, כדי לתת סיכוי ולהציל את הקשר ביניכם. אתם צריכים לעשות עבודה משותפת ומאומצת כדי להחזיר את ביתכם על כנו, עבודה שתצריך מכל אחד מכם ויתורים ונתינה לאחר. חובה עליכם לנקוט במידה הסבלנות והסובלנות, לשפוט לטובה ולדון לכף זכות. רק כך יימצא סיכוי לסלול מחדש את הדרך לזוגיות בריאה. כאמור, עליכם למצוא גורם מקצועי ואובייקיטיבי שיכול להכווין אתכם בתהליך. בהצלחה. בשורות טובות. רונן
שאלה: מאוהבת בגבר נשוי: כבוד הרב אני כותבת כאן כי אין לי עם מי לדבר על הסיטואציה ההזויה והמתישה שנוצרה בחיי. אני ילדה טובה, יחסית לבחורות שאני מכירה, יש לי מידות טובות וערכים מהבית. עד גיל 23 לא ידעתי גבר. אני גדלה בסביבה חילונית, אך בתוכי מאוד מקורבת לדת ולבורא עולם. מה שקרה זה שאני מאוד סגורה, לא נותנת לאף אחד להיכנס לליבי, ולפני פחות משנה, החלטתי שאני משנה גישה, ודיברתי עם בחור שאני מכירה שתמיד עניין אותי, הוא בדיוק סיים קשר של שנתיים ומהר מאוד, נוצר ביננו קשר מיני. הוא היחיד שידעתי. הקשר לא התפתח מעבר לזה אבל אני התאהבתי. ידעתי שאסור לי לצאת איתו כי אני אסבול ממנו. היום הוא נשוי, הוא הכניס בחורה להריון, הם לא היו זוג והחליט לקחת אחריות ולהתחתן. כמובן שהלב שלי נשבר, אני לא מצליחה להיקשר או להיפתח לאף אחד אחר. הוא התקשר אלי היום, הייתי המומה. הוא רוצה להיפגש איתי. אני יודעת שאסור לי. אבל הוא היחיד שעושה לי טוב בלב, בהרגשה. אני לא מתרכזת בכלום חוץ ממנו. מה אני עושה?!?!?!?! מצד אחד זה הרגשות שלי, מצד שני זה הנישואין שלו, ובקרוב מאוד הוא יהיה אבא. איך אני יוצאת מהמצב הזה? אני לא רואה את עצמי מפסיקה לאהוב אותו.
תשובה: הסיטואציה שאת מתארת היא אכן מורכבת, ואני מבין את כאבך. ברם, האמת צריכה להיות נר לרגליך ואסור שבשם האהבה תכנסי למערבולת של שקרים ותרמיות. נסי למצוא אהבה חדשה אצל בחור שראוי לך ותזכי להקים איתו בית נאמן בישראל. אל תחיי באשליות, נסי להתמודד עם המציאות למרות הקושי הרב שבה. לטווח הרחוק זה יבנה אותך ואת אישיותך ויסייע לך להקים בית נאמן. בהצלחה
שאלה: אהבה לגבר נשוי: אני ילדה טובה מבית טוב עם ערכים והמון קרבה לדת. עד גיל 23 לא ידעתי גבר, הייתי סגורה וחסרת בטחון. בגיל 23 החלתי קשר עם בחור שהכרתי שנים, הקשר היה מיני והוא הגבר היחיד שידעתי. הקשר לא התפתח מעבר לזה. אבל התאהבתי. לאחר 3 חודשים הוא הכיר בחורה, היא נכנסה להריון והוא התחתן. לא מאהבה גדולה. אלא הוא לקח אחריות על מעשיו, ובצדק. לי נשבר הלב. הוא הגבר היחיד שאהבתי בחיי, הוא אפילו לא יודע שאהבתי אותו. הוא נשוי כבר חודשיים, נפגשנו לפני שבוע באירוע- החלפנו מבטים. היום הוא התקשר אלי, הביע געגוע וביקש להיפגש. אני כל חיי תיעבתי נשים שהולכות עם גברים נשואים. ופתאום זה הגיע אלי, הילדה הטובה, שאוהבת את ה, שמכבדת את עצמה. מה אני עושה? אני אוהבת אותו. אני לא רואה את עצמי נפתחת ונקשרת לגבר אחר, הוא כל היום במחשבות שלי. ועכשיו הוא רוצה להיפגש איתי. מצד אחד אלה הרגשות שלי שכמהים להיות איתו, ומצד שני הוא נשוי למען השם!! מה אני עושה. איך אני יוצאת מזה. קשה לי
תשובה: אני מבין לליבך. הנך קרועה בין שני דחפים רוחניים באישיות- בין אהבה ליושרה. במה אנו שונים מבעלי החיים סביבנו? בשני הבטים- ההיבט הרגשי, וההיבט השכלי. הרגש האנושי עמוק ורחב עשרות מונים מהרגש הבסיסי החייתי. אנו מתרגשים מפרח, נעצבים אל ליבנו משמועה רעה, שמחים בפגישה עם חבר. גם השכל האנושי שונה בתכלית מהשכל הבהמי. לא די שאנו בעלי מידע רחב יותר, אלא שאנו גם מבקשים משמעות ללוגיקה הנפרשת בשכלנו האנושי המורכב. הרגש עם כל גודלו, אינו אלא שיקוף וביטוי של הגוף והנפש. הוא אינו יכול למלא את בקשת המשמעות שלנו, בהיותו נפעל בלבד. הרגש הוא משני. לעומתו השכל הוא צלם האלהים שבנו, בו אנו מסוגלים לחפש ולצקת משמעות ערכית לחיינו. כאשר השכל פוגש את האין סוף ואת מושגי המוסר והיושר, מופיעה דמות אדם אצלינו. למכלול של השכל והמשמעות קוראים בשם- אמת. בין בני זוג, ישנה אהבת אמת וישנה אהבת רגש. אהבת רגש- תחושה רגשית, נובעת מהנפש והגוף, יסודה החוויה הלבבית, תחושת החיבור. אהבה כזו אינה אהבת אמת, משום שהיא אינה מגיעה מערך אבסולוטי אלא מתחושות האדם. למען האמת זו התאהבות ולא אהבה. לעומתה, אהבת אמת- החלטה משותפת לצעוד יחד ליעד משותף, שאותו הזוג מגדיר כאמת. כגון הקמת משפחה, יצירת זוגיות לאורך שנים, נאמנות וכדומה. אהבה זו היא דורשת, אינה וותרנית, יוצרת משהו אמיתי משותף מתוך התמסרות איש לרעהו. האהבה שאת מתארת מתאימה יותר לרגש ההתאהבות מאשר לאהבת אמת. לא חייתם שנים רבות, לא שוחחתם על עמדותיכם בנושאים שונים, לא החלטתם להקדיש את חייכם אחת לשני. ראית, הרגשת, ואינך יכולה לדחות את התחושה. הנאמנות שלו לאשתו היא יסוד האמת. זהו ערך ולא תחושה. אידיאל נצחי ולא פרפר רגעי בבטן האנושית. את יודעת זאת. כאנשים ערכיים, יש לנו כלל- בהתנגשות בין האמת לרגש, אנו בוחרים באמת. הכרעה זו נקראת מוסר. כפי שרגש הנקם או הבעלות דורש מאיתנו לפעמים לפעול באופן אלים, ואנו דוחים אותו מפאת הערך השכלי של מידת היושר, כך רגש ההתאהבות נדחה מפני מידת האמת. עלייך להיות חזקה, ישרה, אמיצה- ולא לעשות את הצעד שתתחרטי עליו כל חייך. נתקי קשר, ואור אלוקי גדול יאיר את חייך בהווה או בעתיד, משום שמעשה כזה מעיד ויוצר דביקות חיה באלוקי ישראל ששונא זימה הוא. בירחי מהקשר הזה, עשי עצמך לאשה מוסרית, אשה יהודיה. אל תמכרי את נשמתך, את האמת, עבור חופן שעות של תענוג אשר יתפוגג עם הזמן. בהצלחה
שאלה: פונדקאות: הרב, כבר תקופה ארוכה שאני ואשתי חושבים על האפשרות שאשתי תשמש כפונדקאית ואיננו מתחילים בתהליך מכיוון שהדבר לא פשוט מבחינה הלכתית. מכיוון שזה "בוער" מאוד אצל אשתי,וגם אני מתחבר לעניין, רציתי לדעת מה לדעת הרב הדבר הנכון לעשות. האם בעניין שמעורבים בו חששות ממזרות ראוי ללכת לפי הדעה "המקלה" כדי לעזור לאנשים שלא יכולים להביא ילדים או שמא עדיף שנוותר על העניין. אשמח אם הרב יוכל לפרוש את עמדתו.
תשובה: זו דילמה קשה מאוד מאוד. יש בהיות אישה נושאת הריון דבר מה שהוא גם הירואי מאוד, וגם בעל תמורה כספית משמעותית. מאידך גיסא, כאשר מדובר על אישה נשואה הנושא מסתבך. אמנם, לא ניתן לפסוק שהדבר אסור, בשל העובדה שישנם גדולי ישראל שהתירו זאת בשעת הדחק, ודעתם נראית מאוד, בעיקר לסוברים כי האם ההלכתית היא האישה שהיא מקור הביצית, ואילו נושאת ההריון אינה בעלת מעמד הלכתי. אולם, כולם כתבו שזה רק בשעת דחק, ולא כאשר מדובר במצב רגיל. מה אני מציע לעשות? הדבר מאוד תלוי בנסיבות. אם תוכלו מעט לפרט את הרצון ואת מקור הכמיהה לעשות כך   ייקל עלי יותר לייעץ, ובסופו של דבר, כמובן שההכרעה הסופית תהיה שלכם.
שאלה: רוח חכמים נוחה ממנו?: תמוז תשע"ה לרב! לפני כמה חודשים אשתי ואני הלכנו לבחור אריחים לרצף בית, שאנו בונים בע"ה. הגענו למחסן, בחרנו ושילמנו שליש מהסכום הכולל כמקדמה. ביקשנו לקבל דוגמא של אריח שבחרנו לאחר כמה שבועות קיבלנו, התיעצנו עם בעלי מקצוע ומסתבר שהאריח נשרט בקלות. ביקשנו להחליף אך בעל העסק לא הסכים, ביקשנו לבטל את העיסקה, על פי חוק הוא נאלץ להחזיר לנו את המקדמה והעסקה בוטלה. בעל העסק הצטער מביטול העיסקה ואמר לי "לא עושים דברים כאלה" מבקשים לשאול כיצד היה עלינו לנהוג ואם לא נהגנו נכון, כיצד לנהוג עכשיו?
תשובה: אם זה החוק, זה "מנהג המדינה", ונהגתם ר גמור. בנוסף, המוכר הטעה אתכם, כי הוא היה צריך להודיע לכם שהקרמיקה מקבלת שריטות. הרב אליקים לבנון www.yelm.co.il
שאלה: היחס לריבלין: בע"ה האם מותר להגיד על רבלין שהוא "שמאלן"? ומילים יותר חריפות "טיפש שהוא בעד הפלסטינים" או לזלזל בו שהוא מגנה רק פגיעה בכנסיות "נוצרי"? שאלתי מגיעה לקראת מפגש עם קבוצת משפיעים בתחום דיפלומטי ופוליטי.
תשובה: לנשיא ישראל לא קוראים בשמו, אלא בכינוי רוממות- כבוד הנשיא. לשאלתך- יש להזהר מאד בכבוד נשיא ישראל, שנאמר  ונשיא בעמך לא תאור, ולשיטת הרמב"ם בשופטים והרמב"ן בשמות הוא כולל גם מי שאינו מלך אלא כל בעל שררה ממלכתית. לנשיא יש שררה מסויימת בתחומים חשובים, אמנם חלקה הגדול ייצוגי אך עדיין זה בגדר שררה ממלכתית. ואמנם המזלזל בו אינו לוקה עד שינקוב בשם השם בקללתו, אך גם ללא מלקות יש איסור כמבואר ברמב"ם. אמנם, תוכל לומר שכבוד הנשיא במעשיו האחרונים לא ייצג את ערכי תורת ישראל, ובמובן זה יש היבט של חילול השם שנשיא ישראל אינו כפוף לתוה"ק על כל היקפה, בעוד שרק היא עושה אותנו לגוי אחד בארץ. תוכלו לקרוא לו להיות דבק יותר בתורה ובערכיה, ובכבודה של האומה האלוקית אותה הוא מייצג. תוכל להיות גם יותר ספציפי על סוגיות בעייתיות שהיו, וטוב שתעשה כך, אך עליך להזהר בכבודו מאד הן בסגנון הן בתוכן.
שאלה: מרגיש מזויף מהתסכול שאני לא מצליח לראות את האור הטוב שבי: בזמן האחרון אני מרגיש מן תיסכול כזה, שאינני מסוגל לראות את הטוב שבי ואת הטוב שבאחרים. אני מרגיש בתוכי פשוט זיוף, תחושה שאחרים תופסים ממני הרבה. אך בעצם למעשה, הם אינם יודעים מי אני באמת,מה המחשבות ומה הדברים שמתחוללים בי בפנים! אני מרגיש שאת הטוב שהם רואים הם לא רואים נכון. וזה יוצר עוד יותר תיסכול. אשמח לעזרה
תשובה: לק"י לך! אני מאוד מבין את השאלה שלך ואני חושב שבשלב כזה או אחר בחיינו אנחנו נמצאים באותה צומת שאתה מתאר במה שאתה כותב. אני לא בטוח מה תחשוב על מה אני אומר, כי בסוף אותם אנשים שאתה מתאר הם אנשים שאולי רואים אותך ומכירים אותך. ואני? אני מכיר את אותך מהשאלה אז במובן מסוים אני אובייקטיבי, אך מצד שני לא ואני לא אחביא את מה שאני חושב. אני חושב שאתה טוב! אני חושב שאם כולם חשובים את זה עליך זה לא סתם! יכול להיות שאתה מרגיש שזה מזויף וזה לא מי שאתה   אבל אי אפשר לומר שאתה מצליח להחביא את זה בצורה כזו שכולם רואים שקר. בינינו, אני מאמין שאתה לא מנסה לשקר את החברה, ככה שאני באמת חושב שאם אומרים עליך דברים טובים אז יש פה משהו שיש בו אמת. אז למה הרגשות האלו? מה הן לא אמיתיות? הן שיא האמיתיות. קצת מבולבל, נכון? אז נסביר. אתה באמת מכיר את מה שבתוכך כמוך ואף אחד לא יכול לחלוק עליך, אבל השאלה באיזה עין אתה מסתכל על זה. אמרת שאת לא מצליח לראות את הטוב שבך   זה אולי המפתח. למה אתה לא מצליח? לכאורה אם היית מסתכל ורואה את הטוב שבך אז הכל ר, לא? אני לא אומר שאתה לא רואה את הטוב   השאלה על מה אנחנו שמים את הדגש. האם מה שהם אומרים הוא לא נכון? האם אין לזה תימוכין וסימוכין? בוודאי שכן. מה שגורם לך לשלול את זה הוא כי אתה רואה את הפגמים והזיופים שבך, לפי מה שאתה אומר. איך מתמודדים עם זה? בוחרים להסתכל על הקשיים מתוך רצון להשתפר. במקום להסתכל כדי לקבוע מה המצב אצלנו, להסתכל על זה כמשהו שמחפש איך להשתפר. זה בעצם מה שעושים נכון עם היצר. יש יצר שאיך שרואים את זה מנסה להחליש אותך מכל הטוב שבך ומראה לך פגמים ואומר שאתה מזויף וכל הטוב שמייחסים לך הוא לא לך. היצר בעצם מנסה לרומם אותך ולהראות לך את מה שעדין חסר בשביל שתתקדם, בשביל שתגיע למדרגה היותר גבוהה. אני יודע שזה אולי לא פותר את כל התסכול, אבל זה כן נותן מבט אחר. יש פה ענין גם של סיגול עין טובה שאפשר לתת לו קצת יותר מקום ואולי זה יפתור את התסכול. אי עושים את זה? אם תרצה נרחיב על זה במייל פרטי. מקווה שהדברים עזרו וכיוונו אותך למקום שיעזור לך עם התסכול   אם לא נשמח לדעת. אם יש עוד שאלות בנושא זה או בנושאים אחרים   תרגיש חופשי לפנות ולשאול. הרבה הצלחה! נתנאל netanelweil gmail.com
שאלה: השם אדיר לבן: לכבוד הרב שרלו אנחנו מאוד רוצים את השם "אדיר" לבננו שאמור להיוולד בע"ה בקרוב. אנחנו מתחברים לשם הזה מהמון סיבות. אחד מהם הוא המשאלה שהוא יהיה אדיר בכל מעשיו וכל פעולו יאדיר את שם ה. לאחרונה מקננת בי תחושה שמה יש בשם זה מן היהירות. כלומר, כאילו אנו מכריזים מראש שבננו הוא אדיר. האם יש משהו בתחושות אלו? האם אתה רואה איזושהי בעיתיות בקריאה בשם זה?
תשובה: אינני חושב שהשם הזה מביע שחצנות דווקא. אתם לא אומרים בשם הזה כי הילד הוא "אדיר", אלא כי אתם רוצים להטמיע את הרעיון של "אדיר" בשמו. וכמובן, לזכור היטב כי את עולמו של הילד יקבעו החינוך והאהבה שתעניקו לו, והיחסים ביניכם, ולא שמו.
שאלה: התלבטות לאיזו אזכרה ללכת: כבוד הרב אני פונה אלייך בשאלה המטרידה אותי. סבתי עליה ה (אמא של אימי) נפטרה לאחרונה. יום השלושית לאזכרתה הוא בתאריך יט תמוז. בתאריך זה אנו גם מקיימים אזכרה לסבי עליו ה (אבא של אבי) שנפטר לפני 24 שנים. יש לציין כי באזכרה של סבתי המשפחה דתיה ואוכל לעשות דברים לעילוי נשמתה, כמו כן אני מרגישה שאימי זקוקה לי ושני אחיי לצידה ביום קשה זה. עם זאת, משפחת אבי אינה משפחה שומרת מצוות (מלבד אבי) לכן אין לי אפשרות לעשות שם הרבה מעשים לעילוי נשמתו חוץ מברכות על הברכיות, (גם אין גישה לנשים בתפילה). אף על פי כן אני יודעת כי יש ציפיה מצד אבי שנהיה נוכחים באזכרה זו. אני ושני אחיי לא יודעים מה עלינו לעשות וזקוקים לעצתך! ב מראש.
תשובה: לך, הדרך הנכונה היא להוועץ עם אביך. הוא בודאי מבין ואולי הוא גם יציע פתרון (מה הוא עושה? ואולי יציע שהאחים ואת תתחלקו באופן מתוכנן) אכתוב כמה כללים: אזכרה אזכרה הוא יום לעילוי נשמת הנפטר. זה קורה בכל שנה ביום הפטירה. המנהג לערוך אזכרה בסוף השלושים אינו מחייב ורבים לא נוהגים כך. מהי אזכרה אזכרה הוא יום אותו מקדישים ללימוד תורה לעילוי נשמת הנפטר. יש הלומדים משניות ואחרים לומדים גמרא וזוהר וכד, ויש מקומות בהם הציבור מגיע לשיעורי תורה. מתפללים בבית הכנסת ואומרים  קדיש  (או עונים למי שאומר  קדיש ) יש עדות בהם מקובל להביא  ברכות. גם מעשים טובים באותו יום הם לזכות הנפטר. רבים הולכים לבית הקברות וקוראים שם פרקי תהילים. כבוד המת או החי אזכרה היא לכבוד המת. במקרה שלך אזכרת שלושים הרבה פחות משמעותית אבל יש בה תמיכה באמא שהאבל אצלה טרי יותר. כיבוד הורים כיבוד הורים הוא לעזור להורה לגופו - לכן נראה נכון יותר שמישהו יהיה עם אמא שלכם. למרות שאזכרת שלושים אינה חשובה. מבחינת הנפטרים - אתם חייבים בכבודם של סבא וסבתא באותה מידה סיכום בכל מקום בו את נמצאת - תשתדלי ללמוד באותו היום בעיקר משניות והם יהיו עילוי נשמה גם לסבא וגם לסבתא (כל השנה הראשונה מתאימה לעילוי נשמה) תזכי למצוות ולשמחות דוד לוי
שאלה: גלולות: הרב, אני נמצאת בקשר רציני עם בחור ועולים לי חששות מסויימים לגבי אמצעי מניעה לאחר החתונה. אובחנתי אצל פסיכיאטר כבעלת נטייה לדיכאון ואני חוששת שלקיחת גלולות למניעת הריון תשבש את הפעילות ההורמונלית שלי בצורה שלילית יותר מאשר אצל נשים אחרות. ולהיות בהריון כל הזמן זו לא אפשרות ריאלית מבחינתי. מה ניתן לעשות במצב כזה?
תשובה: ראשית ברכות הצלחה בקשר. יהי רצון שתזכו להקים בית נאמן בישראל. הנושא לא צריך להטריד את מנוחתך. יש דרכים אחרים למניעת הריון כגון התקן תוך רחמי (זמני כמובן). אני מציע שכאשר הנושא יהיה אקטואלי תתייעצי עם הרופא ה שלך לגבי האמצעי שיתאים לך ביותר. רונן